**Zámer priameho prenájmu nehnuteľného majetku obce Perín – Chym**

**Obec Perín – Chym**

v zmysle § 9a ods. 1,5,9 zákona SNR č. 138/1991 Zb. o majetku obcí

zverejňuje tento

**zámer č. 1 /2024**

**na priamy prenájom nehnuteľného majetku obce Perín – Chym**:

1. **predmet nájmu – časť stavby/budovy** v obci Perín-Chym, so súpisným číslom **267,** evidovanej na liste vlastníctva č. **2470, na parcele KN C č. 3852/1**  pre kat. územie Perín, pozostávajúca z**nebytových priestorov na prízemí budovy** – obchodných priestorov o výmere podlahovej plochy obchodných priestorov 17,10 m2 a skladových priestorov 22,10 m2, spolu o výmere podlahovej plochy **39,20 m2**,
2. Predmet nájmu bude daný nájomcovi do užívania za **účelom** prevádzkovania obchodu potravín a ich skladovania. Prvý deň nájmu bude prvý deň kalendárneho mesiaca po nadobudnutí účinnosti podpísanej nájomnej zmluvy.
3. Záujemca vo svojej ponuke uvedie ním ponúknuté **ročné nájomné** v Eur za 1 m2, v členení na:
4. ročné nájomné v Eur za 1 m2 obchodných priestorov tvoriacich predmet nájmu,
5. ročné nájomné v Eur za 1m2 skladových priestorov tvoriacich predmet nájmu,
6. súhrnné ročné nájomné za 1 m2 skladových a obchodných priestorov tvoriacich predmet nájmu - súčet položky a) a b).
7. Záujemcom ponúknuté ročné nájomné 1 m2 obchodných a skladových priestorov tvoriacich predmet nájmu musí byť vyššie ako minimálne ročné nájomné pre obchodné priestory 23,00-Eur/m2 a minimálne ročné nájomné za skladové priestory 18,00Eur/m2 , určené podľa Všeobecne záväzného nariadenia Obce Perín-Chym č. 03/2023 o nájme a podnájme nebytových priestorov,  ktoré zodpovedá aj obvyklému mesačnému nájomnému za aké sa podobné priestory v tomto čase a na tomto mieste prenechávajú do nájmu na tento účel.
8. Nájomné sa platí vopred za obdobie kalendárneho štvrťroka (ročné nájomné uvedené v nájomnej zmluve sa vydelí číslom 4 ), so splatnosťou k 14. dňu prvého mesiaca kalendárneho štvrťroka ( príklad: 14. apríla za 2. štvrťrok ). Pomernú časť ročného nájomného za obdobie od prvého dňa nájmu do prvého dňa najbližšieho kalendárneho štvrťroka nájmu zaplatí nájomca prenajímateľovi do .....dní od prvého dňa nájmu. Ročné nájomné uvedené v nájomnej zmluve sa zvyšuje podľa podmienok nájomnej zmluvy a podmienok platného Všeobecne záväzného nariadenia Obce Perín-Chym č. 03/2023 o nájme a podnájme nebytových priestorov.
9. S užívaním predmetu nájmu je spojená povinnosť nájomcu platiť prenajímateľovi za dodávku vody a elektriny za dohodnuté služby a plnenia spojené s nájmom v súlade s podmienkami nájomnej zmluvy, ako aj povinnosť nájomcu na vlastné náklady udržiavať predmet nájmu v dohodnutom stave. Prípadné nájomcom požadované stavebné úpravy v Predmete nájmu podliehajú osobitnému písomnému súhlasu prenajímateľa. Nájomca si zabezpečuje a hradí všetky potrebné povolenia a úpravy pre prevádzku v predmete nájmu. Nájomca počas nájmu, pri a po ukončení nemá právo na náhradu od prenajímateľa za prípadné úpravy, zhodnotenie predmetu nájmu a vynaložené investície.
10. Najvyššie ponúknuté ročné nájomné za predmet nájmu je rozhodujúcim kritériom pre výber nájomcu spomedzi cenových ponúk záujemcom. Možnosť uzatvorenia nájomnej zmluvy bude ponúknutá záujemcovi s ponúknutým najvyšším ročným nájomným.

1. Nájom bude dohodnutý na dobu 1 roka, so zákazom prenechať predmet nájmu alebo jeho časť do užívania tretej osobe alebo prenechať ho do podnájmu. Osobitné prevádzkové a iné podmienky vyžadované prenajímateľom budú upravené v nájomnej zmluve, ktorej koncept je na nahliadnutie u referenta uvedeného v bode 12. nižšie.
2. Cenová ponuka záujemcu musí obsahovať:
	* označenie záujemcu: označenie a údaje podnikateľa podľa jeho zápisu v príslušnom registri, vrátane uvedenia IČO;
	* výšku ponúknutého ročného nájomného za premet nájmu v členní podľa bodu 3. písm. a, b) a c) vyššie;
	* čestné vyhlásenie záujemcu:
		+ ak je záujemcom fyzická osoba - podnikateľ, že nie je osobou uvedenou v § 9a ods. 13 zákona č. 138/1991 Zb. o majetku obcí v znení neskorších predpisov. V prípade, ak je záujemca ženatý / vydatá, čestné vyhlásenie sa vyžaduje aj od manželky / manžela.
		+ ak je záujemcom právnická osoba, že zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu nie je osoba uvedená v § 9a ods. 13 zákona č. 138/1991 Zb. o majetku obcí v znení neskorších predpisov.
	* súhlas záujemcu – fyzickej osoby a štatutárneho zástupu právnickej osoby so spracovaním osobných údajov na účely predloženia a vyhodnotenia ponúk; v prípade, ak je záujemca ženatý / vydatá, vyhlásenie sa vyžaduje aj od manželky / manžela.
	* nie je dlžníkom vo vzťahu k zdravotným poisťovniam, Sociálnej poisťovni, Daňovému úradu a nie je vedený ako dlžník v Registri poverení na vykonanie exekúcie.
3. **Cenovú ponuku záujemca predloží do podateľne Obecného úradu Perín-Chym**, Perín 180, 044 74 Perín - Chym alebo poštou na uvedenú adresu obecného úradu tak, aby ponuka bola zaevidovaná v podateľni Obecného úradu **najneskôr do 16 dní odo dňa zverejnenia zámeru do 15.00 hod**. **Cenová ponuka musí byť predložená písomne v slovenskom jazyku, v zalepenej obálke, viditeľne označená spôsobom „PRIAMY PRENÁJOM – NEOTVÁRAŤ“.** Predloženú cenovú ponuku nie je možné meniť ani dopĺňať. Ponuky v rozpore s uvedenými podmienkami alebo ponuky s inými návrhmi, nezrozumiteľnými alebo nesprávnymi údajmi môžu byť Obcou Perín-Chym vylúčené. Každý záujemca môže predložiť iba jednu cenovú ponuku a ak podá viac cenových ponúk, všetky budú vylúčené z priameho prenájmu. Predložením cenovej ponuky nájomca súhlasí s uvedenými podmienkami priameho prenájmu. Na uzatvorenie nájomnej zmluvy k predmetu nájmu nie je právny nárok.
4. Obec Perín-Chym si vyhradzuje právo bez udania dôvodu zmeniť podmienky priameho prenájmu, prípadne priamy prenájom a zámer zrušiť, upraviť prípadné chyby v texte zámeru a odmietnuť doručené cenové ponuky záujemcov. Obec Perín-Chym si vyhradzuje právo detailnejšie upraviť podmienky nájmu v nájomnej zmluve.
5. Bližšie informácie o podmienkach poskytne referent obecného úradu Ing. Cuperová tel. kontakt: 055/4665301.

**Príloha: .........pôdorys**

V Períne dňa: 01.03.2024

Zverejnené dňa: 01.03.2024

Vyvesené dňa: 01.03.2024

Zvesené dňa: ................2024